Petri Kuula

Petri Kuula (s. 23. marraskuuta 1967 Tampere) on suomalainen entinen jalkapalloilija. Pelipaikaltaan hän oli hyökkääjä. 

Kuula on Tampereen Ilveksen kasvatti. Hän aloitti jalkapalloilun Ilveksen Futis-Liigassa 70-luvulla ja oli voittamassa A-nuorten SM-pronssia Ilveksessä 1986. Ilveksen juniorivuosien jälkeen Kuula pelasi muutaman vuoden Tampereen Pelipojissa, Kajaanin Palloilijoissa ja Rautsun Reippaassa. Ilvekseen hän palasi kaudeksi 1993 yhdessä veljensä Kimmo Kuulan kanssa. 

Kuulan liigadebyytti tapahtui 2. toukokuuta 1993 Ilveksen paidassa Mikkelin Palloilijoita vastaan ja hänen ensimmäinen liigamaalinsa syntyi kaksi viikkoa myöhemmin Finnairin Palloilijoita vastaan.http://www.veikkausliiga.hs.prewise.com/ennatykset_index.htm Kauden 1995 Kuula pelasi Tampereen Pallo-Veikkojen paidassa. Sen jälkeen Kuula pelasi jälleen Ilveksessä kaudet 1996-1998, joista muutaman ottelun Manchester Broilersissa.

Peliuransa jälkeen Kuula on osallistunut Ilveksen hyväntekeväisyysotteluihin Tammelan stadionilla.http://ilvesedustus.com/index.php?mact=News,cntnt01,detail,0&cntnt01articleid=478&cntnt01origid=53&cntnt01returnid=53

Kuulan veli Kimmo Kuula on myös entinen Ilveksen jalkapalloilija.

Saavutukset
A-nuorten SM-pronssi 1986 
Suomen cupin pikkufinaalin voitto 1990

Lähteet
 FC Ilves: Kausikirja 1997. Tampere: Ilves ry / FC Ilves ry, 1997
 FC Ilves: Kausikirja 1995. Tampere: Ilves ry / FC Ilves ry, 1995


 Viitteet 

Luokka:Suomalaiset jalkapalloilijat
Luokka:Jalkapallon Suomen mestarit
Luokka:Vuonna 1967 syntyneet
Luokka:Elävät henkilöt